Z A P I S N I K
12. sjednice Vijeća Gradske četvrti Trešnjevka - sjever održane 26. svibnja 2026. 
u zgradi Područnog ureda Trešnjevka, Park Stara Trešnjevka 2, dvorana 314/II kat s početkom u 17,00 sati

Nazočni članovi Vijeća:
Darko Džinić, Velimir Gašparac, Petar Gregurić, Valerije Bagadur, Miroslav Jeleč, Luka Kamenečki, Roman Karaturović, Marta Kiš, Lucija Koturić Čabraja, Vlasta Marijan, Martina Podboj, Mislav Šajatović Šuba, Mirjana Šimac, Patricia Škare, Mario Vučić, Lana Vukovinski, Dragutin Sever i Hrvoje Vraneš.

Odsutni članovi Vijeća:
Haris Car.

Ostali nazočni: Gradski ured za mjesnu samoupravu, promet, komunalne poslove, civilnu zaštitu i sigurnost: Antonietta Gretić – viša stručna savjetnica - koordinatorica, Ivan Ćota – stručni referent
Milka Rimac Bilušić – zastupnica u Gradskoj skupštini.

Predsjedava gospodin Roman Karaturović, predsjednik Vijeća.

Zapisnik vodio: Ivan Ćota

Predsjednik konstatira da je nazočno 18 od ukupno 19 članova Vijeća, što znači da Vijeće može pravovaljano odlučivati, te otvara 12. sjednicu Vijeća Gradske četvrti.

Predsjednik Vijeća daje zapisnik 11. sjednice na verifikaciju.
Vijeće prihvaća tekst Zapisnika 11. sjednice Vijeća, bez izmjena.

Na prijedlog predsjednika Vijeće JEDNOGLASNO prihvaća 


DNEVNI  RED

	1. 
	Zaključak o uključivanju Vijeća Gradske četvrti Trešnjevka – sjever u proces participativnog budžetiranja u Zagrebu u 2026. godini i izdvajanje dijela budžeta iz Plana komunalnih aktivnosti za 2027. – donošenje zaključka

	2. 
	Zaključak o raspolaganju zemljištem k. č. br. 1924 i 1923/1 obje k.o. Rudeš – donošenje zaključka

	3. 
	Zaključak o raspolaganju zemljištem k. č. br. 3274 k.o. Trešnjevka Nova – donošenje zaključka

	4. 
	Zaključak o raspolaganju zemljištem k. č. br. 4741/2 k.o. Trešnjevka – donošenje zaključka

	5. 
	Zaključak o urbanoj revitalizaciji prostora oko Tehničkog muzeja Nikola Tesla – donošenje zaključka

	6. 
	Pitanja, prijedlozi i obavijesti




Ad1. Zaključak o uključivanju Vijeća Gradske četvrti Trešnjevka – sjever u proces participativnog budžetiranja u Zagrebu u 2026. godini i izdvajanje dijela budžeta iz Plana komunalnih aktivnosti za 2027. – donošenje zaključka

Uvodno obrazloženje iznosi Predsjednik Vijeća. 

U raspravi sudjeluju: Petar Gregurić, Luka Kamenečki, Roman Karaturović, Marta Kiš, Martina Podboj, Mislav Šajatović Šuba, Mirjana Šimac i Mario Vučić.

Vijeće većinom glasova od 12 ZA (Darko Džinić, Velimir Gašparac, Petar Gregurić, Luka Kamenečki, Roman Karaturović, Marta Kiš, Vlasta Marijan, Martina Podboj, Mislav Šajatović Šuba, Mirjana Šimac, Lana Vukovinski i Dragutin Sever), 5 PROTIV (Valerije Bagadur, Miroslav Jeleč, Patricia Škare, Mario Vučić i Hrvoje Vraneš), 1 SUZDRŽAN (Lucija Koturić Čabraja) donosi

ZAKLJUČAK
o uključivanju Vijeća Gradske četvrti Trešnjevka – sjever u proces participativnog budžetiranja u Zagrebu u 2026. godini i izdvajanje dijela budžeta iz Plana komunalnih aktivnosti za 2027.

(Zaključak se prilaže ovom zapisniku i njegov je sastavni dio.)

Ad2. Zaključak o raspolaganju zemljištem k. č. br. 1924 i 1923/1 obje k.o. Rudeš – donošenje zaključka

Uvodno obrazloženje iznosi Predsjednik Vijeća. 

U raspravi sudjeluju: Roman Karaturović, Lucija Koturić Čabraja, Martina Podboj i Mario Vučić.

Vijeće JEDNOGLASNO donosi

ZAKLJUČAK
o raspolaganju zemljištem k. č. br. 1924 i 1923/1 obje k.o. Rudeš

(Zaključak se prilaže ovom zapisniku i njegov je sastavni dio.)

Ad3. Zaključak o raspolaganju zemljištem k. č. br. 3274 k.o. Trešnjevka Nova – donošenje zaključka

Uvodno obrazloženje iznosi Predsjednik Vijeća. 

U raspravi sudjeluju: Roman Karaturović i Vlasta Marijan.

Vijeće JEDNOGLASNO donosi

ZAKLJUČAK
o raspolaganju zemljištem k. č. br. 3274 k.o. Trešnjevka Nova

(Zaključak se prilaže ovom zapisniku i njegov je sastavni dio.)


Ad4. Zaključak o raspolaganju zemljištem k. č. br. 4741/2 k.o. Trešnjevka – donošenje zaključka

Uvodno obrazloženje iznosi Predsjednik Vijeća. 

U raspravi sudjeluju: Roman Karaturović, Martina Podboj i Patricia Škare.

Vijeće JEDNOGLASNO donosi

ZAKLJUČAK
o raspolaganju zemljištem k. č. br. 4741/2 k.o. Trešnjevka

(Zaključak se prilaže ovom zapisniku i njegov je sastavni dio.)


Ad5. Zaključak o urbanoj revitalizaciji prostora oko Tehničkog muzeja Nikola Tesla – donošenje zaključka

Uvodno obrazloženje iznosi član vijeća Miroslav Jeleč. 

U raspravi sudjeluju: Darko Džinić, Petar Gregurić, Miroslav Jeleč, Roman Karaturović, Marta Kiš, Vlasta Marijan, Martina Podboj, Mislav Šajatović Šuba, Patricia Škare, Mario Vučić i Lana Vukovinski.

Vijeće JEDNOGLASNO donosi

ZAKLJUČAK
o urbanoj revitalizaciji prostora oko Tehničkog muzeja Nikola Tesla

(Zaključak se prilaže ovom zapisniku i njegov je sastavni dio.)

Ad6. Pitanja, prijedlozi i obavijesti

Predsjednik se zahvaljuje svim sudionicima manifestacije „Šansona u Parku Zvonka Špišića“.
Vezano za prijedlog konzerviranja panja u Parku Stara Trešnjevka, predsjednik izražava žaljenje što nije bilo konsenzusa članova Vijeća. 
Predsjednik obavještava članove vijeća o uređivanju Belečke ulice te uređivanju pješačke staze u Selskoj cesti kod kbr. 121 iz Plana komunalnih aktivnosti, a iz asfalterskog programa su u tijeku radovi na uređivanju nogostupa u Savskoj cesti.


Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Hrvoje Vraneš
	Traži račune manifestacije „Šansona u Parku Zvonka Špišića“

	Marina Podboj
	Odgovara da su svi podaci u Planu potreba Vijeća Gradske četvrti

	Mirjana Šimac
	Traži se od Policijske postaje Trešnjevka Izvješće o kriminalitetu na području Trešnjevke-sjever  

	Mario Vučić
	Smatra da nije dovoljna rasvjeta u Parku Stara Trešnjevka

	Patricija Škare
	Slaže se s Mariom Vučićem i konstatira da je zimi rano mrak

	Lucija Koturić Čabraja
	Postavlja pitanje Stare škole u Rudešu, te konstatira da Mjesni odbor Rudeš želi crkvu na tom mjestu, a ne kulturni centar




Slijedeća sjednica zakazana je za 16. lipnja 2026. u 17:00 sati.
Sjednica je završila u 18:20 sati.

KLASA: 024-08/26-002/122
URBROJ: 251-13-11-3/003-26-2
Zagreb, 26. svibnja 2026.

Zapisnik sastavio:
Ivan Ćota.
Predsjednik
Vijeća Gradske četvrti Trešnjevka - sjever

Roman Karaturović


Na temelju članka 79. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Vijeće Gradske četvrti Trešnjevka - sjever, na 12. sjednici, 26. svibnja 2026., donijelo je


Z A K L J U Č A K
o uključivanju Vijeća Gradske četvrti Trešnjevka – sjever
u proces participativnog budžetiranja u Zagrebu u 2026. godini

1. Vijeće Gradske četvrti ​Trešnjevka – sjever razmatralo je nastavak uključivanja u proces participativnog budžetiranja u Zagrebu u 2026. godini i izdvajanje dijela budžeta iz Plana komunalnih aktivnosti za 2027.

2. Vijeće Gradske četvrti Trešnjevka – sjever suglasno je s uključivanjem u navedeni proces te u tu svrhu planira izdvajanje dijela budžeta iz Plana komunalnih aktivnosti Gradske četvrti Trešnjevka - sjever u 2027. godini u iznosu 150.000,00 EUR.

3. Ovaj Zaključak dostavlja se Gradskom uredu za mjesnu samoupravu, promet, komunalne poslove, civilnu zaštitu i sigurnost na daljnje postupanje.
 
 

KLASA: 024-08/26-002/122
URBROJ: 251-13-11-3/003-26-3
Zagreb, 26. svibnja 2026.


PREDSJEDNIK VIJEĆA
GRADSKE ČETVRTI TREŠNJEVKA - SJEVER

Roman Karaturović




Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Gradske četvrti Trešnjevka - sjever, na 12. sjednici, 26. svibnja 2026., donijelo je



[bookmark: _heading=h.gjdgxs]Z A K LJ U Č A K
o raspolaganju zemljištem 
k.č.br. 1924 i 1923/1 obje k.o. Rudeš


1. Vijeće Gradske četvrti Trešnjevka - sjever zaprimilo je dopis Gradskog ureda za gospodarstvo, ekološku održivost i strategijsko planiranje kojim se traži očitovanje o mogućnosti raspolaganja zemljištem k.č.br. 1924 i 1923/1 obje  k.o. Rudeš,  za koju je iskazan interes za kupnju, a koja odgovara z.č.br. 1347/84 i 1347/85 obje  k.o. Vrapče u vlasništvu Grada Zagreba.

2. Vijeće Gradske četvrti podržava stav Vijeća Mjesnog odbora „Dr. Ante Starčević“ i nije suglasno s mogućnosti raspolaganja predmetnim zemljištem uz obrazloženje koje je sastavni dio ovog zaključka.

3. Zaključak dostaviti Gradskom uredu za gospodarstvo, ekološku održivost i strategijsko planiranje te Gradskom uredu za mjesnu samoupravu, promet, komunalne poslove, civilnu zaštitu i sigurnost.



KLASA: 024-08/26-002/122
URBROJ: 251-13-11-3/003-26-4
Zagreb, 26. svibnja 2026.


PREDSJEDNIK VIJEĆA
GRADSKE ČETVRTI TREŠNJEVKA - SJEVER

Roman Karaturović



O B R A Z L O Ž E NJ E


Vijeće Gradske četvrti Trešnjevka – sjever podržava stav Vijeća Mjesnog odbora „Dr. Ante Starčević“.

Na navedenim česticama su vrtovi, koje obrađuju građani što je sukladno zelenim politikama i činjenici preizgrađenosti kvarta u odnosu na postojeću infrastrukturu.

 S obzirom da se južni dio čestica k. č. br. 1924 i 1923/1 obje k.o. Rudeš, nalazi  u zoni zaštitne zelene površine (Z) te unutar koridora posebnog režima potoka, Vijeće smatra da predmetna čestica treba i nadalje ostati u neotuđivom vlasništvu Grada Zagreba.




Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Gradske četvrti Trešnjevka - sjever, na 12. sjednici, 26. svibnja 2026., donijelo je



Z A K LJ U Č A K
o raspolaganju zemljištem 
k.č.br. 3274  k.o. Trešnjevka Nova


1. Vijeće Gradske četvrti Trešnjevka - sjever zaprimilo je dopis Gradskog ureda za gospodarstvo, ekološku održivost i strategijsko planiranje kojim se traži očitovanje o mogućnosti raspolaganja zemljištem k.č.br. 3274 k.o. Trešnjevka Nova, za koju je iskazan interes za kupnju.

2. Vijeće Gradske četvrti podržava stav Vijeća Mjesnog odbora Pongračevo i nije suglasno s mogućnosti raspolaganja predmetnim zemljištem uz obrazloženje koje je sastavni dio ovog zaključka.

3. Zaključak dostaviti Gradskom uredu za gospodarstvo, ekološku održivost i strategijsko planiranje te Gradskom uredu za mjesnu samoupravu, promet, komunalne poslove, civilnu zaštitu i sigurnost.



KLASA: 024-08/26-002/122
URBROJ: 251-13-11-3/003-26-5
Zagreb, 26. svibnja 2026.


PREDSJEDNIK VIJEĆA
GRADSKE ČETVRTI TREŠNJEVKA - SJEVER

Roman Karaturović



O B R A Z L O Ž E NJ E


Vijeće Gradske četvrti Trešnjevka – sjever podržava stav Vijeća Mjesnog odbora Pongračevo.

 Navedeno zemljište se trenutno koristi kao javni put i zelena površina, dostupna i na uporabi širokom krugu korisnika te kao takva ima funkciju javne namjene.

Navedena čestica predstavlja sastavni dio postojeće prometne i komunalne infrastrukture te doprinosi kvaliteti života i sigurnosti prostora.

Vijeće predlaže da čestica ostane u postojećoj funkciji javnog puta i zelene površine.




Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Gradske četvrti Trešnjevka - sjever, na 12. sjednici, 26. svibnja 2026., donijelo je



Z A K LJ U Č A K
o raspolaganju zemljištem 
k.č.br. 4741/2  k.o. Trešnjevka


1. Vijeće Gradske četvrti Trešnjevka - sjever zaprimilo je dopis Gradskog ureda za gospodarstvo, ekološku održivost i strategijsko planiranje kojim se traži očitovanje o mogućnosti raspolaganja zemljištem k.č.br. 4741/2 k.o. Trešnjevka, za koju je iskazan interes za kupnju, a koja odgovara z.č.br. 4539/14  k.o. Grad Zagreb,  u vlasništvu Grada Zagreba.

1. Vijeće Gradske četvrti podržava stav Vijeća Mjesnog odbora „Antun Mihanović“ i nije suglasno s mogućnosti raspolaganja predmetnim zemljištem uz obrazloženje koje je sastavni dio ovog zaključka.

2. Zaključak dostaviti Gradskom uredu za gospodarstvo, ekološku održivost i strategijsko planiranje te Gradskom uredu za mjesnu samoupravu, promet, komunalne poslove, civilnu zaštitu i sigurnost.



KLASA: 024-08/26-002/122
URBROJ: 251-13-11-3/003-26-6
Zagreb, 26. svibnja 2026.

PREDSJEDNIK VIJEĆA
GRADSKE ČETVRTI TREŠNJEVKA - SJEVER

Roman Karaturović




O B R A Z L O Ž E NJ E


Vijeće Gradske četvrti Trešnjevka – sjever podržava stav Vijeća Mjesnog odbora „Antun Mihanović“.

	Navedena čestica je od strateškog interesa za Mjesni odbor „Antun Mihanović“ zbog potencijalnog uređenja zelene oaze za stanare Cerničke ulice u budućnosti.

Gradska četvrt Trešnjevka-sjever naselje je s najmanje zelenila u cijelog Zagrebu pa nam je utoliko svaka čestica od velike važnosti.

	



Na temelju članka 80. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Vijeće Gradske četvrti Trešnjevka - sjever, na 12. sjednici, 26. svibnja 2026., donijelo je



Z A K LJ U Č A K
o prijedlogu uređenja dvorišta Tehničkog Muzeja 
Nikole Tesle kao dio javnog trga


1. Vijeće Gradske četvrti Trešnjevka - sjever je razmatralo prijedlog člana Vijeća kojim se traži urbana revitalizacija prostora oko Tehničkog Muzeja Nikole Tesle uvrštavanjem akcije uklanjanja ograde i uređivanja pješačke komunikacije formiranjem novog trga u plan komunalnih aktivnosti Gradske četvrti.

2. Vijeće Gradske četvrti traži očitovanje Gradskog ureda za kulturu i civilno društvo o uklopivosti predmetne ideje u postojeće funkcioniranje i planirani razvoj aktivnosti Tehničkog muzeja, očitovanje Gradskog ureda za izgradnju, prostorno uređenje, graditeljstvo i obnovu o mogućnosti traženog uređivanja s obzirom na planirani razvoj i vizualni identitet Grada Zagreba, očitovanje Gradskog ureda za kulturnu baštinu i prirodu s obzirom na stupanj zaštite ovog područja te predlaže pokretanje postupka izrade UPU Savska-Jukićeva-Brozova-Tratinska. 

3. Zaključak dostaviti Gradskom uredu za kulturu i civilno društvo, Gradskom uredu za izgradnju, prostorno uređenje, graditeljstvo i obnovu, Gradskom uredu za kulturnu baštinu i prirodu, Gradskom uredu za gospodarstvo, ekološku održivost i strategijsko planiranje, ravnateljici Tehničkog muzeja Nikola Tesla te Gradskom uredu za mjesnu samoupravu, promet, komunalne poslove, civilnu zaštitu i sigurnost.



KLASA: 024-08/26-002/122
URBROJ: 251-13-11-3/001-26-7
Zagreb, 26. svibnja 2026.


PREDSJEDNIK VIJEĆA
GRADSKE ČETVRTI TREŠNJEVKA - SJEVER

Roman Karaturović



O B R A Z L O Ž E NJ E

Vijeće Gradske četvrti Trešnjevka – sjever je razmatralo prijedlog člana Vijeća kojim se traži urbana revitalizacija prostora oko Tehničkog Muzeja Nikole Tesle uvrštavanjem akcije uklanjanja ograde i uređivanja pješačke komunikacije formiranjem novog trga u plan komunalnih aktivnosti Gradske četvrti.
Predmetno zemljište nije javna površina i pod upravom je Tehničkog muzeja te Vijeće ne može samostalno odlučivati o načinu uređivanja istoga. Zgrada, dvorište i okruženje Muzeja se prema GUP-u Grada Zagreba nalazi u zoni zaštite oznake „graditeljski sklop“, arheološko područje i vizualni koridor te u zoni planiranog UPU Savska-Jukićeva-Brozova-Tratinska kojeg je potrebno usvojiti prije postupka ishođenja odobrenja za uređivanje.
Sukladno navedenom Vijeće dostavlja ovaj zaključak na očitovanje Gradskom uredu za kulturu i civilno društvo, Gradskom uredu za izgradnju, prostorno uređenje, graditeljstvo i obnovu, Gradskom uredu za gospodarstvo, ekološku održivost i strategijsko planiranje te Gradskom uredu za kulturnu baštinu i prirodu tražeći očitovanja sukladno nadležnostima i mogućnosti razmatranja ideje od strane struke.



